Tegelikult oli mul juba pärast üsna lühikest Studiosuses viibimist hiiglama suur kihk ära minna, aga ma ju ei saanud, sest striptiis oli nägemata. Lõpuks see siiski algas ja mina pressisin end oma kaameraga erutunud hilispubekate vahelt läbi ja tegin paar pilti, aga siis hakkas nii piinlik (sest see olukord oli lihtsalt nõnda jabur), et ma ei suutnud rohkem pildistada. Aga  vähemalt see osa striptiisist, mida mina nägin koosnes sellest, et tütarlaps väänles põrandal ja tema kõrval seisis valves üks suur ja kurja olemisega onu.